Bergen Filharmoniske Orkester
Store norske leksikon,Kunst og estetikk,Musikk,Klassisk musikk,Norske klassiske ensembler
Bergen Filharmoniske Orkester er et norsk symfoniorkester, opprinnelig etablert i 1765. Det har fått et betydelig internasjonalt renommé gjennom turneer på flere kontinenter og kritikerroste plateinnspillinger. Sjefdirigent fra 2015 er Edward Gardner. Hans forgjenger Andrew Litton er æresdirigent.
Orkesteret administreres av Stiftelsen Harmonien, og dets hjem er siden 1978 Grieghallen i Bergen. Før dette holdt orkesteret sine konserter i Konsertpaleet, som ble oppført i 1918. Det har vært orkester for Festspillene i Bergen siden Festspillene startet i 1953.Orkesteret hadde 1765–1987 tittelen Musikselskabet Harmoniens Orkester. Bergen Filharmoniske Kor Fast tilknyttet orkesteret er Bergen Filharmoniske Kor som har omlag 100 sangere og er ledet av kormester Håkon Matti Skrede.Koret har røtter tilbake til orkesterets stiftelse, men ble formelt stiftet i 1919 etter å ha blitt reorganisert av Ingolf Schjøtt. Det fikk tittelen Harmoniens Kor; det nåværende navnet er fra 1987. Historikk Musikkselskapet Harmonien (opprinnelig stavet Musikselskabet «Harmonien») ble stiftet i 1765 av rektor Jens Boalth og forfatteren Claus Fasting og er Norges eldste musikkselskap.Opprinnelig var Harmonien et «frivillig, musikalsk selskap» som dyrket vokal- og instrumentalmusikk ved oppførelse av kantater på kongelige fødsels- og festdager, leilighetsvis kirkemusikk og en sjelden gang musikkdramatikk, som Claus Fastings hyrdespill Pans Fest (1770). Etter opprettelsen av Det dramatiske selskap i 1793 samvirket Harmonien med dette.I 1820-årene var Ole Bull blant medlemmene av Harmonien. I 1856 ble selskapet reorganisert, og siden har det vært en hovedfaktor i Bergens musikkliv. Edvard Grieg og Johan Halvorsen har vært faste dirigenter. Orkesteret begynte sin virksomhet som et moderne, profesjonelt symfoniorkester i 1919 etter innsamling av et større grunnfond og en bevilgning fra Bergen kommune. Orkesteret fikk da 40 musikere, hvor musikerne på Den Nationale Scene utgjorde grunnstammen. Et fast organisert symfonisk kor ble organisert. Orkesteret ga to konserter hver uke og en del større abonnementskonserter hver sesong.Ordningen med at orkestermusikerne medvirket på Den Nationale Scene bestod til 1978.Da orkesteret ble fullfinansiert av staten opprettet Musikkselskapet Harmonien i 1996 Stiftelsen Harmonien. Musikkselskapet Harmonien ble samme år slått sammen med Harmoniens Venner og gjort om til en støtteforening for stiftelsen.Bergen Filharmoniske Orkester har høy status internasjonalt og gjennomfører årlige turnéer til europeiske musikksentra. På sin turné til USA i 2007 gjestet de blant annet Carnegie Hall. De gjestet Promenadekonsertene i London i 2007, 2015 og 2018. Bergen Filharmoniske Orkesters sjefdirigenter Dirigenter År     Samuel Lind 1765–1769   Benjamin Ohle 1769–1770   Niels Haslund 1770–1785   Ole Pedersen Rødder 1785–1805   J. Hindrich Paulsen 1805–1806, 1809–1820   C. Mathias Lundholm 1820–1827   Ferdinand Giovanni Schediwy 1827–1844   Ferdinand August Rojahn 1856–1859   August Christian Johannes Fries 1859–1862, 1864–1873   Amadeus Wolfgang Maczewsky 1862–1864   Richard C. V. A. Henneberg 1873–1875   Adolf Blomberg 1875–1878   Herman Levy 1879–1880   Edvard Grieg 1880–1882   Iver Holter 1882–1884, 1885–1886   Per Winge 1886–1888   Georg Washington Magnus 1892–1893   Johan Halvorsen 1893–1899   Christian Danning 1899–1901, 1902–1905   Harald Heide 1907–1948   Olav Kielland 1948–1950   Carl Garaguly 1952–1958   Arvid Fladmoe 1958–1961   Karsten Andersen 1964–1985   Aldo Ceccato 1985–1990   Dmitrij Kitajenko 1990–1998   Simone Young 1999–2002   Andrew Litton 2003–2015   Edward Gardner fra 2015 Bergen Filharmoniske Kors dirigenter Dirigenter År     Ingolf Schøtt 1919–1921   Jon Brodal 1958–1961   Victor Rostin Svendsen 1961–1966   Asbjørn Hansli 1966–1971   Magnar Mangersnes 1968–1987   Anne Randine Øverby 1987–1998   Maria Gamborg Helbekkmo 1998–2002   Håkon Matti Skrede fra 2002 Litteratur Berg, Adolph & Olav Mosby: Musikselskabet Harmonien 1765-1945, 1945-49], 2 b. Fasting, Kåre: Musikselskabet «Harmonien» gjennom to hundre år, 1965 Reitan, Lorentz & Reidar Storaas, red.: Spill orkester, spill!: Bergen filharmoniske orkester, Musikselskabet "Harmonien" 225 år, 1990, isbn 82-992215-0-1, Finn Eksterne lenker Harmoniens nettsider